MINISTERUL EDUCAȚIEI ȘI CERCETĂRII AL REPUBLICII MOLDOVA
Consiliul consultativ pentru dezvoltarea educației multilingve și multiculturale
PROCES-VERBAL Nr. 1
al primei ședințe a Consiliului consultativ pentru dezvoltarea educației multilingve și multiculturale
Data: 15 mai 2026
Locația: Casa Guvernului, Sala de ședințe et. 1 
Participanți: Membrii Consiliului consultativ pentru dezvoltarea educației multilingve și multiculturale, Direcțiile de Învățământ, universități, conducători de școli- pilot, organizații internaționale, reprezentanți ai Parlamentului (Comisia drepturile omului și relații interetnice), ai Oficiului Avocatul Poporului.

Secretariatul Comisiei:
Valentina Olaru – Președinta, Secretar de stat în domeniile învățământului general și relațiilor interetnice
Iulia Belanciuc - Secretara, consultantă principală, Serviciul politici în domeniul relațiilor interetnic
ORDINEA DE ZI:
1. Deschiderea ședinței și mesaje de salut din partea MEC și a partenerilor de dezvoltare.
2. Politici pentru îmbunătățirea calității educației lingvistice și integrare socială și coeziune prin Programul Național de învățare a limbii române în Republica Moldova (2026-2028) și Educația multilingvă în Republica Moldova.
3. Pilotarea educației multilingve în instituțiile de învățământ general și în instituțiile de educație timpurie.
4. Rolul cadrelor didactice în implementarea educației multilingve.
5. Priorități și responsabilitățile părților interesate. Discuții și propuneri. Concluzii finale.
1. DESCHIDEREA ȘEDINȚEI. MESAJE DE SALUT
Au luat cuvântul: Valentina OLARU, Sergiu CONOVALU, Natalia DJANDJGAVA
Doamna Valentina Olaru, Secretar de Stat la Ministerul Educației și Cercetării, a deschis oficial prima ședință a Consiliului, subliniind importanța strategică a acestei platforme consultative în contextul implementării Educației Multilingve (EML) și al asigurării unui dialog deschis între autorități, comunitățile etnice și partenerii de dezvoltare. 
Secrtara de Stat a menționat că pe parcursul perioadei 2025 – 2026, ministerul a întreprins mai multe acțiuni privind consolidarea bazei normative: 
· A fost aprobat cadrului de implementare a educației multilingve (prin Ordinul MEC nr. 1427/2025): 
· Planul de acțiuni privind implementarea educației multilingve în școlile alolingve pentru anii 2025–2030
· Modele de educație multilingvă în Republica Moldova
· Reglementări privind organizarea procesului de implementare a educației multilingve în instituțiile de învățământ general
· au fost aprobate un șir de documente privind promovarea limbii române și a limbilor minorităților naționale: 
· Programul național pentru învățarea limbii române pentru perioada 2026–2028. 
· Planul național de acțiuni pentru învățarea și promovarea limbii găgăuze pentru anii 2026–2027.
· Planul de acțiuni pentru învățarea și promovarea limbii ucrainene în rândul comunității ucrainene.
· a fost deschis Centrul Național de Educație Multilingvă în cadrul Universității Pedagogice de Stat Ion Creangă, rolul căruia este crucial în formarea continuă a cadrelor didactice și manageriale.   
· A fost introdus un coeficient special de finanțare pentru școlile care implementează EML (HG 868/ 2014 privind finanţarea în bază de cost standard per elev a instituțiilor de învățământ primar și secundar (ciclul I și II)​ din subordinea autorităţilor publice locale de nivelul al doilea).
· Au fost consolidate parteneriate importante cu organizații internaționale OSCE HCNM și CMI – Fundația pentru pace Martti Ahtisaari. 
Valentina Olaru, Secretara de stat, a menționat că ministerul apreciază mult asistența oferită de OSCE HCNM și CMI și mizează pe sprijinul partenerilor și tuturor actorilor implicați în procesul de implementare a EML. 
Domnul Sergiu Conovalu, Ofițer național de program OSCE HCNM, și doamna Natalia Djandjgava, Manageră de țară, CMI – Fundația pentru pace Martti Ahtisaari, au salutat  instituirea Consiliului și au reafirmat sprijinul continuu al organizațiilor internaționale în implementarea standardelor europene privind protecția diversității lingvistice și culturale și au apreciat eforturile ministerului în consolidarea coeziunii sociale.
2. POLITICI PENTRU ÎMBUNĂTĂȚIREA CALITĂȚII EDUCAȚIEI LINGVISTICE ȘI INTEGRARE SOCIALĂ ȘI COEZIUNE PRIN PROGRAMUL NAȚIONAL DE ÎNVĂȚARE A LIMBII ROMÂNE ÎN REPUBLICA MOLDOVA (2026-2028) ȘI EDUCAȚIA MULTILINGVĂ
Raportor: Daniela TÎRSÎNĂ, consultant principal, Direcția politici în învățământ general, MEC
Doamna Daniela Tîrsînă a prezentat coordonatele majore ale noului Program Național de învățare a limbii române pentru perioada 2026-2028, axat pe dezvoltarea competențelor lingvistice ale elevilor și cadrelor didactice din instituțiile cu predare în limba rusă, extinderea accesului la cursuri de calitate pentru populația adultă și alogenă, dezvoltarea resurselor didactice și corelarea politicilor lingvistice cu bunele practici internaționale din domeniul educației multilingve, promovarea limbii române în țară și peste hotare și consolidarea identității lingvistice prin diverse programe educaționale, culturale și mediatice.
S-a anunțat necesitatea certificării competențelor lingvistice ale profesorilor de limba română și profesorilor care vor preda discipline-nonlingvistice în limba română din instituțiile cu predare în limba rusă. Astfel, urmare a organizării cursurilor de limba română pentru cadrele didactice, aceștia vor testa competențele lingvistice. 
De asemenea, dna Atanasia Stoianova, experta în EML, consultantă OSCE HCNM a pus în discuție necesitatea introducerii modificărilor cu privire la Standard al cadrului didactic CLIL, stabilirea criteriilor clare: cunoașterea a cel puțin două limbi (limba română și o limbă a minorităților naționale), cunoașterea metodelor EML, cunoașterea bazelor educației interculturale. 
3. PILOTAREA EDUCAȚIEI MULTILINGVE ÎN INSTITUȚIILE DE ÎNVĂȚĂMÂNT GENERAL ȘI ÎN INSTITUȚIILE DE EDUCAȚIE TIMPURIE
Raportor: Iulia BELANCIUC, consultant principal, Serviciul politici în domeniul relațiilor interetnice
Doamna Iulia Belanciuc a prezent informația cu privire la aplicare la pilotarea EML în anul 2026. Conform datelor, în procesul de implementare a EML sunt incluse 39 de instituții de învățământ (gimnazii și licee) din diferite localități. Aria geografică cuprinde următoare localități: Regiunea UTA Găgăuzia – 27, r-l Taraclia – 4, mun. Bălți – 4, or. Edineț – 2, r-l Călărași – 1, r-l Râșcani – 1, r-l Briceni – 1. 
Numărul total al elevilor în instituțiile aplicate în programul EML constituie 13 943, dintre care 9 344 elevi sunt deja încadrați în programele de educație multilingvă. 389 de cadre didactice sunt implicate în procesul de predare a unor discipline nonlingvistice în limba română și în limba maternă. 
[bookmark: _Hlk224303450] 	Disciplinele selectate pentru predare în acest format diferă de la o instituție la alta, totuși instituțiile pledează pentru disciplinele care nu intră în categoria examenelor naționale sau orele opționale. Au fost prezentate principalele necesități ale instituțiilor de învățământ implicate în implementarea EML: formare profesională ale cadrelor didactice și manageriale, dezvoltarea competențelor lingvistice, consolidarea competențelor metodologice pentru aplicarea metodelor specifice CLIL și elaborarea materialelor didactice adaptate predării în limbă nonmaternă, dotarea tehnică. Abordarea acestor necesități va contribui la consolidarea capacității instituțiilor de învățământ pentru implementarea sustenabilă a EML.
4. ROLUL CADRELOR DIDACTICE ÎN IMPLEMENTAREA EDUCAȚIEI MULTILINGVE
Raportor: Alexandra BARBĂNEAGRĂ, dr. conf. univ., rector al Universității Pedagogice de Stat „Ion Creangă” din Chișinău
Doamna Alexandra Barbăneagră a prezentat rolul cadrelor didactice și manageriale, a analizat competențele profesionale necesare cadrelor didactice care activează în clase multilingve. A fost subliniat rolul universităților în formarea inițială și continuă a profesorilor prin programe de dublă specializare și module de didactică a predării disciplinelor non-lingvistice în limbi diferite (CLIL). S-a atras atenția asupra datelor chestionarului cu privire la provocările/ obstacolele în implementarea EML: lipsa materialelor didactice pentru predarea în regim EML, insuficiența de cadre didactice calificate, competențe manageriale slabe în gestionarea instituțiilor multilingve, reticența din partea comunității. De asemenea, dna Barbăneagră a intervenit cu acțiunile care au fost întreprinse în cadrul Universității în vederea formării continue a cadrelor didactice: cursuri de formare continuă pentru profesorii de limba română în IET și Cursuri de microcalificare cu privire la metodologia predării limbii române în IET cu program în LMN pentru educatori și Psihopedagogia predării limbii române în IE cu program în LMN pentru profesori de limba română. La nivelul învățământului superior s-a propus:  - Integrarea modulelor EML și CLIL în programele universitare; - Dezvoltarea unităților de curs în programele de studii licență și master (Educație interculturală, Educație Multilingvă și Metodologia CLIL etc.); - Dezvoltarea programelor la ciclul II, master (Educație lingvistică timpurie în context intercultural; Didactica limbii române ca limbă nematernă, străină; Didactica disciplinelor nonlingvistice în limba română; Educație lingvistică și comunicare interculturală) 
5. PRIORITĂȚI ȘI RESPONSABILITĂȚILE PĂRȚILOR INTERESATE. DISCUȚII ȘI PROPUNERI. CONCLUZII FINALE
Moderator: Ivan DUMINICA, șef Serviciul politici în domeniul relațiilor interetnice
Domnul Ivan Duminica a ghidat sesiunea de discuții libere, în cadrul căreia șefii direcțiilor de învățământ și managerii școlari au expus provocările logistice și administrative din teritoriu. S-a discutat despre partajarea responsabilităților între instituțiile implicate în implementarea EML: Ministerul Educației și Cercetării, universități și colegii, direcțiile de învățământ, instituții-pilot, administrația publică local, Agenția Relații Interetnice și partenerii de dezvoltare.
Dna Cristeva Natalia, șefa Direcției Generale Educație din Găgăuzia a menționat că în 41 de instituții de învățământ din regiune implementează programele EML, deși la programul național au aderat doar 27. Conform sondajelor, 70% de părinți susțin implementarea EML, întrucât observă îmbunătățirea competențelor de comunicare în limba română și în limba găgăuză. Pentru implementarea calitativă sunt necesare formări pentru cadrele didactice: formări lingvistice și metodologice, de asemenea s-a pus accent pe dezvoltarea materialelor didactice la limba găgăuză pentru disciplinele nonlingvistice.
Dna Atanasia Stoianova a subliniat importanța implicării tuturor părților interesate și rolul Consiliului Consultativ în procesul de coordonare a acțiunilor pentru implementarea cu succes a educației multilingve.
A evidențiat caracterul prioritar al formării și dezvoltării profesionale a cadrelor didactice, precum și necesitatea conjugării eforturilor în acest scop, inclusiv prin implicarea Consiliului de Experți pentru elaborarea unor abordări comune, precum și pentru dezvoltarea și aprobarea Standardului profesorului pentru programele multilingve.
A accentuat importanța succesului școlilor pilot pentru extinderea ulterioară a rețelei și, în acest context, necesitatea susținerii instituțiilor de învățământ prin asigurarea cu resurse educaționale, suport metodologic, monitorizare și depășirea în timp util a provocărilor apărute.
De asemenea, a menționat necesitatea consolidării cercetărilor aplicative în domeniul educației multilingve, a revizuirii standardelor lingvistice și a sincronizării programelor de studiere a limbilor în cadrul abordării multilingve.
Totodată, a subliniat importanța inițierii, încă din prezent, a reflecțiilor privind modificarea abordărilor de evaluare, inclusiv a evaluării finale, oferind elevilor posibilitatea de a utiliza întregul lor repertoriu lingvistic pentru a demonstra cunoștințele și competențele academice dobândite. Acest lucru va constitui un stimulent pentru predarea disciplinelor academice în limba țintă.
Urmare a discuțiilor și propunerilor, s-a decis: 
- Elaborarea unei matrice operaționale cu acțiuni concrete pentru anul 2026 privind implementarea EML, instituții responsabile și termenul de realizare și transmiterea acesteia membrilor consiliului consultativ și instituțiilor responsabile. 
- Organizarea și desfășurarea cursurilor de formare continuă a managerilor și cadrelor didactice din instituțiile-pilot.
- Organizarea campaniilor de promovarea a EML și creșterea conștientizării importanței acesteia. 
- Dezvoltarea resurselor didactice pentru predare în regim EML.
- Revizuirea programelor universitare de formare a cadrelor didactice din perspectiva educației multilingve.
- Completarea listei școlilor-pilot cu încă o instituție: Instituția Publică LT ”Maxim Gorki” din mun. Bălți.
Toate propunerile concrete formulate în cadrul ședinței vor fi centralizate de către Serviciul politici în domeniul relațiilor interetnice și transmise membrilor și participanților la ședință. 
	Președintele ședinței,

_______________________

_______________________
Iulia BELANCIUC



